Source: https://www.najpravo.sk/dovodove-spravy/rok-2016/313-2016-z-z.html
Timestamp: 2020-02-18 13:34:32+00:00
Document Index: 6293995

Matched Legal Cases: ['§ 2', '§ 97', '§ 97', '§ 97', '§ 97', '§ 97', '§ 97']

313/2016 Z. z. | Rok 2016 | Najprávo.sk - najlepší právny poradca
8.1. 2017, 09:25 | najpravo.sk
Ministerstvo životného prostredia Slovenskej republiky predkladá na rokovanie Národnej rady Slovenskej republiky návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z. (ďalej len „zákon o odpadoch“).
Cieľom predloženia návrhu zákona je zabezpečiť odstránenie nedostatočnej transpozície smernice Európskeho parlamentu a Rady č. 2008/98/ES o odpade a zrušení určitých smerníc (ďalej len „rámcová smernica o odpade“).
Európska komisia v rámci prípadu EÚ pilot č. 5699/2013/ENVI upozornila Slovenskú republiku na možné prípady nesúladu nového zákona o odpadoch a vykonávacích predpisov s rámcovou smernicou o odpade. Útvary Európskej komisie súhlasili s predloženými vysvetleniami Slovenskej republiky zo dňa 18. februára 2016, pri niektorých bodoch však naďalej vyžadujú zmenu právnych prepisov. Slovenská republika z uvedeného dôvodu vypracovala návrh novely zákona o odpadoch, prostredníctvom ktorej sa zabezpečí odstránenie transpozičného nedostatku. Transpozičný nedostatok sa týka absencie osobitých kritérií, ktoré sa musia splniť v záujme dosiahnutia stavu konca odpadu [článok 6 ods. 1 písm. a), b), c) a d) rámcovej smernice o odpade], nesprávnej transpozície výnimky zo zákazu zmiešavania nebezpečných odpadov [článok 18 ods. 2 písm. a) a článok 23 ods. 1 písm. b) a c) rámcovej smernice o odpade] a neúplnej transpozície článku 23 rámcovej smernice o odpade.
Predkladaný návrh zákona je v súlade s Ústavou Slovenskej republiky, ústavným zákonmi a nálezmi ústavného súdu, zákonmi, medzinárodnými zmluvami a inými medzinárodnými dokumentami, ktorými je Slovenská republika viazaná a súčasne je v súlade s právom Európskej únie.
Predkladaný návrh zákona nemá negatívny vplyv na životné prostredie a podnikateľské prostredie, nemá dopad na štátny rozpočet, rozpočty obcí, rozpočty vyšších územných celkov a zároveň nemá sociálny vplyv, vplyv na informatizáciu, služby vernej správy na občana a ani na procesy služieb vo verejnej správe.
V súvislosti s neúplnou transpozíciou článku 6 rámcovej smernice o odpade sa do § 2 ods. 5, ktorý sa týka stavu konca odpadu, dopĺňajú osobitné kritéria, ktoré je potrebné splniť v záujme dosiahnutia stavu konca odpadu. Po splnení všetkých osobitných kritérií súčasne daný druh odpadu prestane byť odpadom, a teda na látku alebo vec sa už nebude aplikovať, resp. prestane aplikovať režim nakladania s odpadom.
Na zabezpečenie úplnej transpozície článku 23 rámcovej smernice o odpade sa do § 97 ods. 3 dopĺňajú písmená b), f), i) a s). Tým sa zabezpečí, že súhlasy, ktoré udelia príslušné orgány štátnej správy odpadového hospodárstva podľa § 97 ods. 1 písm. b) na zneškodňovanie odpadov, na ktoré nebol vydaný súhlas podľa písmena a) a zhodnocovanie odpadov, na ktoré nebol vydaný súhlas podľa písmena c) okrem zneškodňovania alebo zhodnocovania odpadov v spaľovniach odpadov a zariadeniach na spoluspaľovanie odpadov a zhodnocovania odpadov vo vodných stavbách, v ktorých sa zhodnocujú osobitné druhy kvapalných odpadov, písmeno f) na nakladanie s nebezpečnými odpadmi vrátane ich prepravy, ak nie je súčasťou súhlasu podľa iných ustanovení tohto odseku, a to v prípade, ak pôvodca odpadu alebo držiteľ odpadu ročne nakladá v súhrne s väčším množstvom ako 1 tona alebo ak prepravca prepravuje ročne väčšie množstvo ako 1 tona nebezpečných odpadov, písmeno i) na zhromažďovanie odpadov držiteľom odpadu bez predchádzajúceho triedenia, ak vzhľadom na následný spôsob ich zhodnocovanie alebo zneškodňovania nie je triedenie a oddelené zhromažďovanie možné alebo účelné a písmeno s) na využívanie odpadov na povrchovú úpravu terénu budú obsahovať okrem náležitostí uvedených v § 97 ods. 2 aj náležitosti podľa § 97 ods. 3, t. j. technické požiadavky prevádzky zariadenia alebo miesta výkonu činnosti a bezpečnostné opatrenia pri prevádzke zariadenia alebo pri výkone činnosti.
Písmená a) a b) sa vzťahujú aj na doplnené súhlasy, čím sa zabezpečí úplná a správna transpozícia článku 23 ods. 1 písm. b) a c) rámcovej smernice o odpade.
Na zabezpečenie úplnej transpozície článku 23 rámcovej smernice o odpade sa do § 97 ods. 10 dopĺňajú nové náležitosti, ktoré musí obsahovať súhlas podľa § 97 ods. 1 písm. p) na v
ykonanie prípravy na opätovné použitie.
Navrhuje sa, aby zákon nadobudol účinnosť 1. januára 2017.
spotrebiteľská zmluva úroky z omeškania podielové spoluvlastníctvo judikatúra dovolanie rekodifikácia bezpodielové spoluvlastníctvo manželov odvolanie oslobodenie od súdnych poplatkov exekúcia náhrada trov konania trovy konania náhrada škody mediácia premlčanie dokazovanie ochrana osobnosti súdne poplatky dedenie spotrebiteľ
Návštev: 11814288 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin